**השקת הפרויקט "זיכרונות מאתיופיה"**

ב־25 ביולי 2019 זכינו להשיק את אתר האינטרנט של הפרויקט "זיכרונות מאתיופיה" במרכז וואהל באוניברסיטת בר אילן.

חמש שנים חלפו מאז החלה העבודה על הפרויקט וכעת מטרותיו הושגו. יום עליית האתר לאינטרנט היה יום מרגש ובלתי נשכח, וחגגנו אותו עם משתתפי הפרויקט, חברי צוות הפרויקט וכמאתיים וחמישים אורחים נכבדים.

המרואיינים הגיעו עם בני משפחותיהם וקיבלו תעודה המודה להם על שחלקו עימנו את סיפוריהם המרגשים. חברים משכבר הימים מקהילת ביתא ישראל הופתעו והתרגשו לפגוש זה את זה כעבור שנים רבות.

נשיא המדינה ראובן ריבלין כיבד אותנו בשליחת סרטון שבו דברי ברכה חמים. עם הנוכחים באירוע נמנו שגריר אתיופיה ונציגים ממשרד החינוך ומהספרייה הלאומית.

אנחנו שמחים לחלוק עימכם סרטון קצר על האירוע ומבחר מהתמונות שצולמו בו. האווירה הנרגשת ומחממת הלב ששררה באירוע משתקפת בהם היטב.

יהודית, אילן ושילה דה בר

מפיקים אחראים